Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 42/14/7702	Humenné, 2.7.2014
EEČ : 2-55-83-2014

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 158 Tr. zák.                            

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a./  Škoda  hradená  poškodeným  zo zákonného zmluvného poistenia osobného motorového vozidla zn. Škoda Fabia EČ: ML-247AE
b./  Peňažná suma určená na všeobecné prospešné účely 200,- eur
c./ Suma odovzdaná štátu na peňažnú pomoc obetiam trestnej činnosti 50 % t.j. 100% a 50 %  t.j. 100,- eur  patrí neziskovej  organizácií TAMI Košice
,

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-6/DI-HE-2014.
dňa 10.10.2012 okolo 13.10 hod   na križovatke  ul. Štúrová - Čsl. armády  v Humennom viedol  osobné motorové vozidlo   Škoda Fábia ev. č. ML-027AE  v smere na ul. Mierovú kde nedal prednosť osobnému motorovému   vozidlu  Škoda Fábia ev. č. HE 636BL jazdiacemu po ulici Štúrovej, ktoré viedla vodička XXXXX, následkom čoho došlo k zrážke vozidiel, pričom XXXXX pri nehode  utrpela zranenie  a to podvrtnutie hrudnej chrbtice s dobou liečenie 21 -28 dní

Odôvodnenie: 
	Uznesením povereného príslušníka OR PZ ODI XXXXX pod sp. zn. ORP 6/DI-HE-2014 bolo začaté trestné stíhanie pre prečin ublíženia na zdraví podľa § 157 ods. 1 Tr. zák.  Následne uznesením toho istého orgánu,  istej spisovej značky zo dňa  20. 02. 2014 bolo vznesené obvinenie XXXXX pre prečin ublíženia na zdraví podľa § 158 Tr. zák.  na tom skutkovom základe, ako je uvedené vo výrokovej časti tohto uznesenia. 
	Obvinený XXXXX  sa k vyššie uvedenému skutku priznal v celom rozsahu, vyhlásil teda, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodenej sa osobne a opakovane ospravedlnil s tým, že  vec chce riešiť mimosúdnou cestou a urobil opatrenie  potrebné na náhradu škody  
	Okrem vlastného priznania je obvinený XXXXX   je usvedčený výpoveďou pošk. XXXXX, ktorá vo svojej výpovedi potvrdila, že kritického dňa na križovatke ul. ČSLA a Štúrovej v Humennom jej  nedalo prednosť v jazde osobné motorové vozidlo zn. Škoda Fabia, EČ: ML-027AE, ktoré viedol vodič XXXXX. Pri nehode utrpela zranenie na následky ktorého bola liečenia a práceneschopná. 
	O spáchaní skutku obv. XXXXX svedčí aj vykonané znalecké dokazovanie z odboru zdravotníctva a ostatné listinné dôkazy,   ktoré tvoria súčasť vyšetrovacieho spisu.
	XXXXX   dňa 10.10.2012  nahlásil dopravnú nehodu ako poistnú udalosť do poisťovne XXXXX poisťovňa a.s. čím tak urobil opatrenie potrebné na náhradu spôsobenej škody poškodenej XXXXX. 

	Z pripojených zápisov o vykonaných dychových skúškach vyplýva, že obvinený XXXXX  mal v čase dopravnej nehody  negatívnu hladinu alkoholu.  
	
	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	
	Obvinený a poškodená uzavreli dňa 15.05.2014 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasia  s uzavretím zmieru. Poškodená v rámci mediácie vyhlásila že so zmierom súhlasí. Poškodenej XXXXX spôsobená škoda  bude hradená poisťovňou  XXXXX poisťovňa a.s. zo zákonného zmluvného poistenia osobného motorového vozidla zn. Škoda Fabia, EČ: ML-027AE.
	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 26.05.2014 zložil  na účet Okresnej prokuratúry v Humennom sumu 200,- eur, s tým, že  polovica sumy teda 100,- eur patrí štátu na  peňažnú pomoc poškodeným a druhá polovica  sumy teda 100,- eur  patrí neziskovej organizácií TAMI Košice. 
    	Obvinený a poškodená s týmto spôsobom vybavenia veci vyslovili súhlas. 
	Obvinený bol doposiaľ v minulosti 3x súdne  trestaný, avšak v každom jednom prípade sa osvedčil. V mieste bydliska je hodnotený všeobecne.  Vzhľadom na okolnosti spáchaného prečinu na mieru zavinenia obvineného XXXXX s prihliadnutím na osobu obvineného ktorý je invalidným dôchodcom a  kvôli zdravotnému stavu týkajúceho sa  jeho obmedzeného pohybu sa pravidelne s vozidlom  potrebuje dostaviť na kontrolné vyšetrenia, či už v mieste bydliska, okresného mesta, alebo krajského, preto takýto spôsob rozhodnutia z dôvodu hore uvedených skutočnosti   považujem  v danom prípade   za  dostačujúci. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.

JUDr. Magdaléna Sujová
prokurátorka